**INDIVIDUALIZIRANI PRISTUP 8b,c i e u tjednu 15.4.-17.4.**

Dragi osmaši,

Nakon kratkih, ali slatkih praznika evo nas ponovno u virtualnim učionicama. Ovaj tjedan dovršavamo Primorsku Hrvatsku i prelazimo na Gorsku Hrvatsku. Prvi sat obraditi ćemo Naselja Primorske Hrvatske, a drugi satPrirodnu i kulturnu baštinu Gorske Hrvatske. Od danas ću materijale stavljati na web stranicu i u Teamse u kanal Geografija po rasporedu.

Na kraju ove nastavne jedinice moći ćete:

- **objasniti** dugu urbanu tradiciju Primorske Hrvatske i **navesti** obilježja mediteranskog grada

- **navesti** ukratko glavna obilježja najvećih gradskih centara Primorske Hrvatske

**- opisati** utjecaj turizma na promjenu funkcija i izgleda seoskih naselja

- **razlikovati** raštrkana, nizna i zbijena sela

- **odrediti** na geografskoj i tematskoj karti riječku i splitsku makroregiju,

- **imenovati i pokazati** njezina najvažnija gradska središta

*Pogledajte prezentaciju na linku* <https://www.slideshare.net/blazenko72/naselja-primorske-hrvatske-1> *Ako ne možete pogledati prezentaciju, pročitajte tekst u udžbeniku na str. 121-125.*

*Napišite naslov u bilježnicu:*

**NASELJA PRIMORSKE HRVATSKE**

*Riješite radni listić pomoću prezentacije ili udžbenika i zapišite u bilježnicu. Kad se vratimo u školu bilježnice ću pregledati.:*

**RADNI LISTIĆ ZA INDIVIDUALIZIRANI PRISTUP**

Dopuni rečenice:

Naselja primorske Hrvatske imaju dugu tradiciju jer većina naselja potječe još iz \_\_\_\_\_\_\_\_\_\_\_\_\_\_doba.

Tradicionalno građevno sredstvo u naseljima Primorske Hrvatske je \_\_\_\_\_\_\_\_\_\_\_\_\_

Razvoj turizma je utjecao na promjene u izgledu i funkcijama naselja Primorske Hrvatske na način da je promijenio tradicionalni izgled grada takozvanom \_\_\_\_\_\_\_\_\_\_\_\_ili stihijskom gradnjom.

Zajednička obilježja tzv. mediteranskoga grada su : \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_. *Odgovor pronađi u prvom odlomku na str. 121.*

*Dopuni tablicu riječima: RAŠTRKANA, NIZNA; ZBIJENA*

Vrste seoskih naselja i njihova obilježja su:

|  |  |
| --- | --- |
| VRSTA NASELJA | OBILJEŽJA NASELA |
|  | izduženog oblika, smještena uz prometnice |
|  | sastoje se od više zaselaka razbacanih uz izvore ili obradive površine |
|  | formirana na okupu kako bi u okolici ostalo što više obradive zemlje |

6. *Odredite na geografskoj karti u atlasu na str. 58. riječku i splitsku makroregiju pomoću tematske karte u udžbeniku na str. 123 za riječku i na str.124. za splitsku makroregiju.*

7. *Imenujte, svrstajte u tablicu i pokažite na karti smještaj najvažnijih gradskih središta riječke makroregije pomoću teksta u udžbeniku na str. 122. i 123.i splitske makroregije. pomoću teksta u udžbeniku na str. 123. i 124.*

|  |  |  |
| --- | --- | --- |
|  | RIJEČKA MAKROREGIJA | SPLITSKA MAKROREGIJA |
| Makroregionalna središta(ime i broj stanovnika) |  |  |
| Regionalna središta (ime i broj stanovnika) |  |  |
| Ostali veći gradovi |  |  |

8 b,c i e – 2. sat u tjednu 14.4.-17.4.

Prirodna i kulturna baština Gorske Hrvatske

Na kraju ove nastavne jedinice moći ćete:

-definirati prirodnu i kulturnu baštinu Gorske Hrvatske te njezinu ulogu u turističkoj ponudi toga prostora

-imenovati i pokazati na karti Gorske Hrvatske turistička odredišta i zanimljivosti Gorske Hrvatske

Za početak pogledajte video prilog na stranici: <https://www.youtube.com/watch?v=KzfIv4QGkLw&t=441s> ili pročitajte tekst u udžbeniku od 127. do 129. stranice. **Ne pišite plan ploče iz video priloga** nego kad pogledate video prilog ili pročitate tekst u udžbeniku riješite radni listić koji možete prilijepiti ili prepisati u bilježnicu, uglavnom u bilježnici **mora biti!**,

**Radni listić:** *(prepisati u bilježnicu naslov, odgovoriti na pitanja punim odgovorima, ne treba prepisivati pitanja kao ni pojmove koje morate razvrstati u tablice.)*

**GORSKA HRVATSKA**

1. Jesi li posjetio/la neko mjesto u Gorskoj Hrvatskoj? Što si sve vidio/la?
2. Na koje cjeline se dijeli Gorska Hrvatska?
3. Navedi barem tri obilježja Gorske Hrvatske koje si naučio/la do sada u osmom razredu.

PRIRODNA I KULTURNA BAŠTINA GORSKE HRVATSKE

*Razvrstaj pojmove u tablicu i navedene lokalitete pronađi* u *atlasu na strani 64 -65.*

Hajdučki kukovi, drvene kuće strmih krovova, Cerovačke špilje, srednjovjekovni gradovi Modruš, Bosiljevo, Ogulin, Sjeverni Velebit, Lukina jama, Plitvička jezera, muzej i rodna kuća Nikole Tesle u Smiljanu, Bijele stijene, Lokvarka Risnjak, rodna kuća Ivane Brlić Mažuranić u Ogulinu, lička nošnja i kapa, Velebit, Rožanski kukovi, Đulin ponor, Samarske stijene

|  |  |  |  |  |
| --- | --- | --- | --- | --- |
| **prirodna baština** | | | | **kulturna baština** |
| **nacionalni parkovi** | **parkovi prirode** | **strogi prirodni rezervati** | **špilje, jame…** |  |
|  |  |  |  |  |

***Na kraju, ponovite naučeno na*** <https://www.purposegames.com/game/gorska-hrvatska-prirodna-i-kulturna-bastina>

Evo i kratkih video priloga o NP koje možete pogledati :

NP Sjeverni Velebit, <https://www.youtube.com/watch?v=5Ip4wq4Rsy8>

NP Plitvička jezera, <https://www.youtube.com/watch?v=SC1WBxz_FMM>

NP Risnjak, <https://www.youtube.com/watch?v=d4HS9B2Dx6g>

Za one koji žele saznati više o turističkoj ponudu Gorske Hrvatske evo linkova:

<https://lika-active.com/category/otkrijte-liku>

<http://www.gorskikotar.hr/turizam>

Lijepo vas pozdravljam ☺

Učiteljica Snježana Horvatić